
MINUTA DE CONVENI DE SUBVENCIÓ NOMINATIVA ASSOCIACIÓ DE JUBILATS I PENSIONISTES PREVISTA AL PRESSUPOST MUNICIPAL 2021



A Cabrils, 16 de setembre de 2021


REUNITS

D’una part, la Sra. Maite Viñals Clemente, Alcaldessa de l’Ajuntament de Cabrils, assistida pel Sra. Rebeca Just Cobos, secretària de la Corporació, que dóna fe de l’acte.

I de l’altra, la Sra. Emilia Godàs LLoveras (DNI 38,749.790B) com a President de l’Associació de Jubilats i Pensionistes de Cabrils (NIF G59189977).

Ambdues parts es reconeixen mútuament la capacitat legal i necessària per contractar i obligar-se, i en conseqüència, de mutu acord


MANIFESTEN

I.- Que el foment i l’administració dels interessos propis del municipi formen part del nucli competencial dels Ajuntaments en virtut del que disposen els articles 11 i 25 de la Llei 7/1985, de 2 d’abril, reguladora de les bases del règim local i l’article 66 del Text refós de la Llei municipal i de règim local de Catalunya, aprovat pel Decret Legislatiu 2/2003, de 28 d’abril.
II. Vist que segons disposa l’article 28 de la Llei General de Subvencions 38/2003, de 17 de novembre, la resolució de la concessió i en el seu cas, els convenis a través del qual es canalitzin aquestes subvencions establiran les condicions i compromisos aplicables de conformitat amb el que disposa la Llei. 
III.- Que els convenis constitueixen l’instrument habitual per a canalitzar les subvencions previstes als pressupostos de les corporacions locals, d’acord amb el que disposa els articles 22.2.a) i 28.1 de la Llei 38/2003, de 17 de novembre, General de Subvencions, l’article 65.3 del RD 887/2006, de 21 de juliol, Reglament de la llei i el Reglament per a la concessió de subvencions per a activitats culturals, esportives i altres activitats d’interès social de l’Ajuntament de Cabrils.

IV.- Que l’Ajuntament de Cabrils ha aprovat atorgar una subvenció prevista nominativament en el Pressupost Municipal de 2021, a l’Associació de Jubilats i Pensionistes de Cabrils (NIF G59189977), per activitats del Casal, d’import sis mil euros (6.000,00 eur).

Per tot això, ambdues parts, de comú acord formalitzen el present conveni amb subjecció a les següents


C L À U S U L E S

1a.- L’objecte de la subvenció seran les despeses derivades de la realització d’activitats dinamitzadores per a la gent gran, per un import de 6.000 euros. 

2a.- Les despeses inherents a l’atorgament de la subvenció esmentada s’imputaran a la partida pressupostària 2313.480.00.

3a.- S’entendrà acceptada la subvenció des del moment en què es signi el conveni per la part beneficiària i presenti la declaració de responsable.

4a.- La subvenció va destinada a finançar les despeses derivades de la clàusula 1a. que es produeixin durant l’any 2021 i que de manera indubtable responguin a la naturalesa de l’activitat subvencionada. 

5a.- S’atorgarà una bestreta per import del 80% de la subvenció prevista. El restant 20%, es farà efectiu en el moment de la justificació de la despesa que resta obligat el beneficiari.

6a.- El beneficiari haurà de justificar la realització de l’activitat subvencionada abans del 30 de juny de 2022, presentant a l’Ajuntament factures amb tots els requisits legalment establerts o còpia autenticada d’aquestes, pels imports i conceptes corresponents a les despeses efectivament realitzades en les activitats o programes subvencionats. 
La no justificació dels ajuts comportarà a l’ens que l’ha rebut reintegrar-la en la seva totalitat. 
De la mateixa manera es procedirà al reintegrament, constatat l’escreix obtingut sobre el cost de l’activitat subvencionada.

7a.- Les subvencions atorgades són compatibles amb altres ajuts d’entitats públiques o privades o de particulars però en cap cas aquestes més l’import de la subvenció atorgada per l’Ajuntament, poden superar el cost de l’activitat. Els beneficiaris de la subvenció estan obligats a posar en coneixement de l’Ajuntament tots els ajuts que rebin per a les activitats subvencionades.

8a.- En tot allò no previst en el present conveni, s’estarà el que estableix el Reglament per a la concessió de subvencions per a activitats culturals, esportives i altres activitats d’interès social, el RD 887/2006 de 21 de juliol i la Llei 38/2003, de 17 de novembre, general de subvencions.

I perquè així consti, i als efectes legals oportuns, ambdues parts en prova de conformitat signen  el present conveni per exemplar duplicat i a un sol efecte en el lloc i data damunt indicats.



L’alcaldessa,	La Presidenta de l’Associació de Jubilats i Pensionistes de Cabrils.



Maite Viñals Clemente					Emilia Godàs Lloveras




La secretària,



Rebeca Just Cobos

